Μοσχαρίσιες κοτολέτες με σαλάτα ρόκα
Πανάρουμε τις μπριζόλες, τις βάζουμε στο τηγάνι με βούτυρο κλαριφιέ και έχουμε ένα φαγητό όνειρο για το γιορτινό τραπέζι!
4 μοσχαρίσιες μπριζόλες γάλακτος, με το κόκαλο, βάρους περίπου 300 γρ. η καθεμία, 300 γρ. πάνκο (ιαπωνικά χοντρά ψίχουλα ψωμιού – σε μεγάλα σούπερ μάρκετ,  παντοπωλεία και ντελί) ή τριμμένη φρυγανιά, 150 γρ. παρμεζάνα, τριμμένη στην πιο ψιλή πλευρά του τρίφτη, 7-8 αυγά, χτυπημένα, 75 γρ. αλεύρι, 250 ml ελαιόλαδο, 250 γρ. βούτυρο κλαριφιέ*, αλάτι, φρεσκοτριμμένο πιπέρι, φετούλες λεμονιού, για το σερβίρισμα, 2-3 ματσάκια ρόκα, πλυμένη, στεγνή, 20 ντοματίνια, κομμένα στη μέση, 20 ml ελαιόλαδο
Για τις μοσχαρίσιες κοτολέτες με σαλάτα ρόκα ξεκινάμε με τις κοτολέτες και με ένα μαχαιράκι μαχαιράκι καθαρίζουμε  καλά από το λιγοστό λίπος και ψαχνό το μακρύ μέρος του οστού κάθε μπριζόλας.Με το  ειδικό σφυράκι ή με βαρύ γουδοχέρι χτυπάμε καλά κάθε μπριζόλα μέχρι να πλατύνει και να λεπτύνει.Τις αλατοπιπερώνουμε.Σε ένα ταψάκι ανακατεύουμε το πάνκο (ή την τριμμένη φρυγανιά) και την παρμεζάνα.Σε άλλο ταψάκι βάζουμε τα χτυπημένα αυγά και σε μια πιατέλα το αλεύρι.Στο πιο μεγάλο μας αντικολλητικό τηγάνι  ζεσταίνουμε τα 250 ml ελαιόλαδο και το βούτυρο κλαριφιέ σε μέτρια προς δυνατή φωτιά.Περνάμε τις κοτολέτες, μία μία, πρώτα από το μείγμα αλευριού-παρμεζάνας, έπειτα από το αυγό και τέλος από το πάνκο (ή την τριμμένη φρυγανιά) και από τις δύο πλευρές, πιέζοντας για να κολλήσει καλά πάνω της.Τηγανίζουμε  τις κοτολέτες μία κάθε φορά ή ανά δύο, ανάλογα με το μέγεθος του τηγανιού, για 2 λεπτά  από κάθε πλευρά, μέχρι να πάρουν βαθύ χρυσαφένιο χρώμα.Σε σαλατιέρα ανακατεύουμε τη ρόκα, τα ντοματίνια, τα 20 ml ελαιόλαδο, αλάτι  και πιπέρι.Σερβίρουμε τις κοτολέτες ζεστές, διακοσμούμε με τις φέτες λεμονιού και συνοδεύουμε με τη σαλάτα.
Αλεύρι (ζύμες),Αυγά,Μοσχάρι